Diari Oficial de la Generalitat Valenciana


Sumari del DOGV 8424, del 15-11-2018 (2018/10248)

RESOLUCIÓ de 7 de novembre de 2018, del director general de Relacions amb les Corts, per la qual es publica el Conveni entre l'Agència Valenciana del Turisme, el Patronat Provincial de Turisme Castelló Costa Azahar, la Mancomunitat Comarcal els Ports i l'Associació d'Empresaris Turístics de Morella i Comarca (ASETMICO) per al desenvolupament del Pla de competitivitat turística de la Mancomunitat Comarcal els Ports, per a l'exercici 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8424

Data del DOGV
:   15-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10952


Data del document
:   07-11-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Turisme Comunitat Valenciana
    * Els Ports

RESOLUCIÓ de 7 de novembre de 2018, del director general de Relacions amb les Corts, per la qual es publica el Conveni entre l'Agència Valenciana del Turisme, el Patronat Provincial de Turisme Castelló Costa Azahar, la Mancomunitat Comarcal els Ports i l'Associació d'Empresaris Turístics de Morella i Comarca (ASETMICO) per al desenvolupament del Pla de competitivitat turística de la Mancomunitat Comarcal els Ports, per a l'exercici 2018. [2018/10875]  
  
  
L'Agència Valenciana del Turisme, el Patronat Provincial de Turisme Castelló Costa Azahar, la Mancomunitat Comarcal els Ports i l'Associació d'Empresaris Turístics de Morella i Comarca (ASETMICO) han subscrit, prèvia tramitació reglamentària, el dia 6 de juliol de 2018, el conveni per al desenvolupament del Pla de competitivitat turística de la Mancomunitat Comarcal els Ports, per a l'exercici 2018, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 7 de novembre de 2018 i número 944/2018, és procedent la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
  
València, 7 de novembre de 2018.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme, el Patronat Provincial de Turisme Castelló Costa Azahar, la Mancomunitat Comarcal els Ports i l'Associació d'Empresaris Turístics de Morella i Comarca (ASETMICO), per al desenvolupament del Pla de competitivitat turística de la Mancomunitat Comarcal els Ports, per a l'exercici 2018.  
  
València, 6 de juliol 2018  
  
Reunits  
D'una banda, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposen l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOGV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 08.07.2015), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
La seua legitimació i representació per a aquest acte es deriva del que estableix l'apartat 2.e de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la firma de convenis, i la signatura d'aquest conveni està autoritzada per l'Acord del Consell, de data 6 de juliol de 2018, tot això complint amb el que estableix l'article 12.6 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
D'una altra, Javier Moliner Gargallo, president de la Diputació Provincial de Castelló que ho és del Patronat Provincial de Turisme Castelló Costa Azahar, segons l'Acord del Ple d'aquesta diputació, de data 26 de juny de 2015, que es troba autoritzat per a la subscripció del present conveni per Acord de la Comissió Permanent del 27 de juny de 2018, i intervé en nom i representació del Patronat Provincial de Turisme Castelló Costa Azahar, d'acord amb el que disposa l'article 34.1 b) de la Llei 7/1985, de 2 d'abril, reguladora de les bases del règim local.  
D'una altra, Antonio Ripollés Ortí, president de la Mancomunitat Comarcal els Ports (Castelló), amb CIF P5090783I, i domicili a Vilafranca, c/ la Bassa, 12, la legitimació i representació de la qual per a la subscripció del present conveni es deriva de la seua condició i càrrec de president de l'esmentada mancomunitat, segons l'Acord de nomenament del Ple, de data 26 d'octubre de 2015, que està autoritzat per a subscriure el present conveni segons Acord del Ple, de data 15 de maig de 2018, tot això d'acord amb el que disposen l'article 44.2 de la Llei 7/1985, de 2 d'abril, reguladora de les bases de règim local, els articles 97.1 i 100.3 de la Llei 8/2010, de 23 de juny, de règim local de la Comunitat Valenciana, i l'article 11 dels estatuts de la Mancomunitat publicats en el DOGV núm. 7538, de 31 de juliol de 2015.  
  
I d'una altra, M. Carmen Escuder Beltrán, presidenta de l'Associació d'Empresaris Turístics de Morella i Comarca (ASETMICO), amb CIF I66740520, inscrita amb el número 1900, en la secció primera del Registre d'Associacions i domicili social a la plaça Sant Miquel, 3. 12418 Morella. La seua legitimació i representació per a aquest acte es deriva del nomenament com a presidenta de l'esmentada associació per Acord de l'Assemblea General, de data 31 de maig de 2017, i amb facultats per a subscriure el present conveni d'acord amb el que disposa l'article 19 dels seus Estatuts Socials i segons l'acord pres per la Junta d'ASETMICO el 18 de maig de 2018.  
Les parts compareixen en la representació que tenen de les seues respectives institucions i associacions, es reconeixen de manera recíproca capacitat per a formalitzar el present conveni i, a aquest efecte,  
  
  
Exposen  
  
Primer. En el marc del Pla estratègic global de turisme de la Comunitat Valenciana 2010-2020, i el Llibre blanc per a una nova estratègia turística de la Comunitat Valenciana, constitueix un aspecte fonamental el manteniment, l'adaptació i la millora de les destinacions turístiques madures i també el creixement i desenvolupament de les destinacions turístiques incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Per a l'èxit d'aquest objectiu una de les claus de les actuacions que s'emprenguen ha de ser l'increment de la coordinació entre administracions i la col·laboració publicoprivada.  
En un entorn canviant i fortament competitiu, és imprescindible una estratègia conjunta de les administracions públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aqueixa finalitat, la Generalitat, a través de l'Agència Valenciana del Turisme, posa en marxa els plans de competitivitat turística de les destinacions turístiques de la Comunitat Valenciana.  
Segon. Els plans de competitivitat de les destinacions turístiques de la Comunitat Valenciana són una iniciativa de la Generalitat, instrumentada a través de la formalització de convenis entre l'Agència Valenciana del Turisme, en col·laboració amb altres administracions públiques i ens privats, destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment criteris de millora de la competitivitat, sostenibilitat i reequilibri socioterritorial.  
Els plans de competitivitat turística naixen amb una vocació d'enfocament territorial de l'activitat turística, d'acord amb les directrius incloses en la Llei 3/1998, de turisme, i que per mandat exprés d'aquesta es va concretar en l'elaboració del Pla d'espais turístics de la Comunitat Valenciana.  
El Pla d'espais turístics és un document de planificació indicativa que proposa la Generalitat per al conjunt de les administracions públiques, que té un caràcter transversal i que inclou propostes que afecten diferents àmbits competencials, a més del pròpiament turístic.  
  
S'estructura en unes directrius generals, que afecten tot el territori, tenint en compte diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat la Comunitat, i es defineixen les línies d'actuació concretes per a cada un dels esmentats espais.  
Els plans de competitivitat es configuren, per tant, com una actuació en la línia de desenvolupament del Pla d'espais turístics, i contribueix al reequilibri entre els espais litorals més dinàmics i aquells d'interior susceptibles de major desenvolupament turístic.  
En concret, el territori que comprén la Mancomunitat Comarcal els Ports s'incardina en l'espai delimitat per la Directriu particular número 1 els Ports-Maestrat.  
Tercer. A l'Agència Valenciana del Turisme, adscrita a la Presidència de la Generalitat, li correspon el foment de l'activitat turística, el desenvolupament i la millora del sector turístic, la creació, implantació i adequació de nous productes i recursos turístics, i també l'execució, coordinació i impuls d'accions de promoció i desenvolupament del sector turístic, a més de potenciar aquesta oferta per mitjà de la comercialització, informació i difusió del producte turístic de la Comunitat Valenciana. Per a això, l'Agència podrà desenvolupar les seues actuacions en coordinació amb altres ens i administracions públiques, segons estableix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Quart. En vista dels fins i els objectius anteriorment descrits, i les competències que ostenta la Diputació Provincial de Castelló, atorgats per l'article 36 de la Llei 7/1985, de 2 d'abril, reguladora de les bases de règim local, en relació amb l'article 50 de la Llei 8/2010, de 23 de juny, de règim local de la Comunitat Valenciana en matèria de l'assistència i cooperació jurídica, econòmica i tècnica als municipis, especialment els de menor capacitat econòmica i de gestió, així com amb l'article 48 d'aquesta norma que arreplega entre els fins propis i específics de la província el foment i l'administració dels interessos peculiars de la província, la Diputació de Castelló manifesta el seu suport i col·laboració, que es materialitza activament per mitjà de la firma del present conveni. Aquest suport i col·laboració en matèria de turisme es lidera des del Patronat Provincial de Turisme Castelló Costa Azahar, creat per a la gestió dels serveis i realització d'actuacions que amb referència al turisme competeixen a la Diputació Provincial de Castelló, que participa en aquest projecte a fi de contribuir a la potenciació i desenvolupament del turisme interior de la província. Per això, quan en el present document es nomene la Diputació Provincial de Castelló, s'entendrà referit a l'entitat que en cada cas exercisca la competència de què es tracte.  
  
Cinqué. La Mancomunitat Comarcal els Ports declara que el turisme constitueix un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació.  
La Mancomunitat compta amb una àmplia i variada dotació de recursos de qualsevol tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
Per tant, a través de l'execució del Pla de competitivitat turística, la Mancomunitat es compromet a dur a terme les actuacions que s'hi arrepleguen, tendents a l'adequació, millora, requalificació i adaptació de la seua oferta i a la creació de productes turístics competitius.  
Sisé. L'Associació d'Empresaris Turístics de Morella i Comarca (ASETMICO) es compromet a involucrar els seus membres perquè col·laboren activament en la consecució dels objectius del pla, per mitjà de l'adequació de la seua oferta de productes i serveis a les finalitats del present conveni.  
Seté. Amb la finalitat d'establir les pautes de col·laboració entre les parts firmants i fixar el marc general i la metodologia per a l'execució i compliment del present conveni, va ser subscrit per les parts firmants un Protocol general, en data 5 de maig de 2016, un primer Conveni de col·laboració per a l'exercici 2016, el 6 de maig de 2016 i un segon conveni el 10 de juliol de 2017.  
D'acord amb el que exposen anteriorment, les parts firmants acorden formalitzar el present conveni, segons les següents  
  
Clàusules  
  
Primera. Objecte  
El present conveni té per objecte articular la col·laboració entre les parts firmants amb l'objectiu de continuar amb el desplegament i l'execució del Pla de competitivitat turística de la Mancomunitat Comarcal els Ports corresponent a l'exercici 2018. Per a això, es procedeix, a través del present conveni, a la concessió directa, en l'exercici 2018, d'una subvenció nominativa a la Mancomunitat Comarcal els Ports en els termes que estableixen l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; els articles 22.2 i 28.1 de la Llei 38/2003, de 17 de novembre, general de subvencions (d'ara en avant Llei general de subvencions); l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre; i l'article 15 de l'Ordenança general de subvencions de la Diputació Provincial de Castelló que regula el procediment de concessió directa de les subvencions.  
  
L'esmentada subvenció serà compatible amb la percepció d'altres subvencions o ajudes per a la mateixa finalitat, procedents de qualssevol administracions o ens públics i privats en els termes establits en l'article 19 de la Llei general de subvencions.  
Les actuacions que es proposen executar a través del Pla es desenvoluparan al territori i sobre els recursos i serveis de titularitat dels municipis que integren la Mancomunitat, i seran executades per aquesta en els termes que assenyala l'apartat 2.2 de la clàusula segona del present conveni. L'objecte d'aquesta subvenció coincideix amb el marc de competències de la Mancomunitat.  
Amb caràcter previ a la firma d'aquest conveni, i com a beneficiària d'una subvenció, la Mancomunitat Comarcal els Ports declara de manera responsable que compleix les condicions i assumeix les obligacions establides en els articles 13 i 14 de la Llei general de subvencions.  
  
  
Segona. Obligacions de les parts  
Les obligacions de les parts són les següents:  
2.1. Agència Valenciana del Turisme i Patronat Provincial de Turisme Castelló Costa Azahar:  
2.1.1. Assessorar la Mancomunitat Comarcal els Ports en tot el que cal per al desplegament i l'execució del Pla de competitivitat turística de la Mancomunitat Comarcal els Ports. Aquesta labor serà desenvolupada principalment a través de la Comissió de Seguiment que es crea a aquest efecte en els termes que estableix la clàusula sisena del present conveni.  
  
2.1.2. Finançar les actuacions que comprenguen el desenvolupament del Pla en el percentatge i en les condicions que es desenvolupen en la clàusula quarta del present conveni, tot això d'acord amb les consignacions previstes en el pressupost de l'exercici 2018.  
2.1.3. Exigir a la Mancomunitat i a la resta de parts firmants el compliment de les disposicions i obligacions establides en el present conveni.  
2.1.4. Donar publicitat de la firma del present conveni i del seu text íntegre en les seues pàgines web, en els termes establits en l'article 9.c de la Llei 2/2015, de 2 d'abril, de transparència, bon govern i participació ciutadana de la Comunitat Valenciana (DOGV 7500, 8 d'abril).  
  
2.2. Mancomunitat Comarcal els Ports:  
Executar amb la major diligència les actuacions que constitueixen l'objecte del Pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
Així mateix,  
2.2.1. Executar el quadre d'actuacions que s'annexa al present conveni, l'import total del qual puja a 330.000 euros. Entre aquestes actuacions destinarà a inversions subvencionables, almenys, la quantitat de 110.000 euros, i l'entitat beneficiària assumirà els excessos sobre el pressupost.  
2.2.2. Designar un compte corrent en una entitat financera destinada als pagaments i ingressos derivats del desplegament i l'execució del Pla de competitivitat turística.  
2.2.3. Designar el personal tècnic i el de la Mancomunitat que s'encarregarà de la labor tecnicoadministrativa del desplegament i l'execució del Pla i que seran els interlocutors directes amb la resta d'administracions firmants.  
A aquest efecte, si es considera necessari, la Comissió de Seguiment podrà autoritzar la contractació, per part de la Mancomunitat, amb càrrec o no al pla, d'una gerència, la funció de la qual consistirà a col·laborar activament amb els òrgans de la Mancomunitat en les labors administratives i tècniques d'impuls, desenvolupament, execució, justificació i posada en marxa de les actuacions executades a través del pla, i que en aquest cas serà la interlocutora amb la resta de firmants del present conveni.  
La Gerència del Pla no podrà realitzar cap actuació que tinga caràcter d'autoritat pública i haurà de respectar el que estableix l'article 29 de la Llei general de subvencions.  
2.2.4. Finançar, en la part que li corresponga, les actuacions del pla, en la forma, els terminis i les condicions que s'assenyalen en la clàusula quarta del present conveni.  
2.2.5. Executar sota la seua responsabilitat i justificar, davant de l'Agència Valenciana del Turisme i el Patronat Provincial de Turisme Castelló Costa Azahar, totes les actuacions del Pla en la forma i els terminis que s'assenyala en la clàusula tercera del present conveni.  
Per a això, la Mancomunitat Comarcal els Ports serà la responsable de la realització, quan siga necessari, de tots els projectes d'obres i tècnics, de la sol·licitud i l'obtenció de permisos, autoritzacions i llicències ajustats a dret, i de la realització de les contractacions que calguen, segons el procediment que corresponga dels previstos en la Llei 9/2017, de 8 de novembre, de contractes del sector públic, i amb el compliment de la resta de la legislació aplicable. La Mancomunitat executarà les actuacions a desenvolupar a través del Pla sota la seua responsabilitat, i actuarà dins del seu territori, en cada cas segons el tipus d'actuació, sobre els recursos i serveis de titularitat dels ajuntaments que en formen part. Per a això, la mancomunitat instarà als ajuntaments integrats en el seu àmbit territorial a col·laborar i facilitar a tots els efectes (jurídics, pressupostaris, comptables i materials) la intervenció de la Mancomunitat al seu territori i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
La Mancomunitat podrà subcontractar fins al 100% de l'import de les actuacions objecte del present conveni, i en aquest cas caldrà ajustar-se al que disposen els articles 29 i 31 de la Llei general de subvencions.  
2.2.6. Conservar els documents justificatius de l'aplicació dels fons percebuts, inclosos els documents electrònics mentre puguen ser objecte de les actuacions de comprovació i control.  
2.2.7. Sotmetre's a les actuacions de comprovació a efectuar per la resta d'administracions firmants, així com qualssevol altres de comprovació i de control financer.  
2.2.8. Realitzar les actuacions de publicitat, comunicació i senyalització d'obres i de les actuacions que es realitzen, en els termes que siguen indicats per la Comissió de Seguiment, per tal de dotar el Pla de notorietat i visibilitat, i en compliment del que disposa l'article 18 de la Llei general de subvencions, desplegat per l'article 31 del seu reglament.  
És preceptiu per a totes les activitats o inversions que es realitzen en desplegament del pla, que quede clarament reflectit que aquestes es realitzen dins del Pla de competitivitat turística de la Mancomunitat Comarcal els Ports, i s'hauran d'acompanyar dels logos de les administracions firmants del conveni.  
2.2.9. Mantindre en tot moment informades les persones membres de la Comissió de Seguiment, del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida per la Comissió a aquest efecte.  
2.2.10. Mantindre en tot moment les finalitats que persegueix el pla, manifestades a través del present conveni, inclús després de la finalització de la seua vigència temporal, en els termes legalment previstos.  
  
En el cas d'actuacions d'inversió, els béns immobles, mobles, instal·lacions i actuacions executades a través del pla, hauran de destinar-se als fins per als quals han sigut autoritzades, i es destinaran al dit fi durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables. L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i quedarà el bé afecte al pagament del dit reintegrament en els termes que preveu l'article 31.4 i 5 de la Llei general de subvencions.  
2.2.11. Comunicar als membres de la Comissió de Seguiment, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats, en els termes que estableix l'article 19 de la Llei general de subvencions.  
2.2.12. Complir amb les obligacions d'informació i transparència establides en la Llei 2/2015, de 2 d'abril, de transparència, bon govern i participació ciutadana de la Comunitat Valenciana, com a entitat beneficiària de l'ajuda.  
2.2.13. Reintegrar les quantitats percebudes en virtut d'aquest conveni, a més de l'interés de demora que poguera correspondre des del moment del pagament de la subvenció, en els casos previstos en l'article 37 la Llei 38/2003, de 17 de novembre, general de subvencions.  
2.3. Associació d'Empresaris Turístics de Morella i Comarca (ASETMICO):  
2.3.1. Estimular entre els seus associats l'adopció d'iniciatives i projectes que atenguen la modernització i millora dels establiments, l'elevació de la qualitat dels serveis, l'ampliació de l'oferta complementària i, en general, la millora de la competitivitat.  
2.3.2. Difondre la filosofia, els objectius i les realitzacions del pla, entre els seus associats.  
2.3.3. Participar activament en el seguiment de l'execució de les actuacions.  
2.3.4. Promoure actuacions amb vista a garantir la continuïtat dels impulsos generats pel pla.  
L'agrupació empresarial no tindrà cap participació econòmica en l'execució de les actuacions del pla, ni serà adjudicatària ni beneficiària directa de les esmentades actuacions.  
  
Tercera. Execució de les actuacions a desenvolupar a través del pla  
  
3.1. Termini d'execució de les actuacions subvencionades.  
L'execució de les actuacions objecte del present conveni es realitzarà en els terminis previstos en els projectes elaborats per la mateixa mancomunitat, sense que en cap cas puguen excedir del 5 de novembre de 2018.  
3.2. Execució, control i seguiment de l'actuació subvencionada.  
  
La Mancomunitat realitzarà l'execució, el control i el seguiment de les actuacions del pla.  
És d'interés públic que es duga a terme correctament l'activitat per a la qual s'ha concedit la subvenció. En aquesta línia, només seran satisfetes aquelles despeses que meresquen la condició de finançables, tant pel compliment de les condicions tingudes en compte en l'atorgament de la subvenció, com pel compliment dels principis d'eficàcia i transparència.  
De conformitat amb el que s'ha exposat anteriorment, en el cas d'assistència a fires de turisme, només seran finançables les despeses de transport i allotjament del personal imprescindible per al correcte desenvolupament de l'activitat.  
Així mateix, en cap cas seran finançables les despeses de material d'oficina, ni les d'informàtica, comunicacions o mobiliari d'ús general, que seran assumides per la Mancomunitat.  
Qualsevol problema derivat de la interpretació i compliment del present conveni, se solucionarà per la Comissió de Seguiment del pla.  
  
3.3. Senyalització de les obres.  
A més de la senyalització que resulte preceptiva, les obres hauran de senyalitzar-se per mitjà dels oportuns cartells en què s'indicarà que aquestes es realitzen en col·laboració entre l'Agència Valenciana del Turisme, el Patronat Provincial de Turisme Castelló Costa Azahar, la Mancomunitat Comarcal els Ports i l'Associació d'Empresaris Turístics de Morella i Comarca (ASETMICO) en el marc de desenvolupament del Pla de competitivitat turística de la Mancomunitat Comarcal els Ports.  
3.4. Responsabilitat patrimonial.  
D'acord amb el que disposa l'article 33.1 de la Llei 40/2015, d'1 d'octubre, de règim jurídic del sector públic, si de l'execució de les actuacions derivades del present conveni es produeixen lesions en els béns o drets dels particulars, la responsabilitat patrimonial a què, si és el cas, donaren lloc serà de l'Administració executora d'aquestes.  
  
Quarta. Finançament i pagament  
4.1. Import del pla.  
L'import de les actuacions que comprenen el Pla de competitivitat turística de la Mancomunitat Comarcal els Ports, corresponent a l'exercici de 2018, ascendeix a tres-cents trenta mil euros (330.000,00 ?), impostos, si és el cas, inclosos, que seran finançats per terços idèntics per les administracions firmants.  
La Mancomunitat Comarcal els Ports assumeix la realització de les actuacions del pla, que, una vegada executades, abonades i justificades en termini, seran finançades per les administracions firmants del present conveni, de la manera següent:  
- L'Agència Valenciana del Turisme contribueix amb un terç del total, i la seua aportació màxima és de cent deu mil euros (110.000,00 ?), a aplicar a despeses d'inversió, a càrrec de l'aplicació pressupostària del capítol VII, programa 512.01, línia S0000814/01.  
- El Patronat Provincial de Turisme Castelló Costa Azahar contribueix amb un terç del total, i la seua aportació màxima puja a la quantitat de cent deu mil euros (110.000,00 ?), a aplicar a despesa corrent, a càrrec de l'aplicació pressupostària 43053 4630003.  
- La Mancomunitat Comarcal els Ports contribueix amb un terç del total, i la seua aportació màxima al Pla puja a la quantitat de cent deu mil euros (110.000,00 ?), a aplicar tant a despeses d'inversió com a corrents, a càrrec de l'aplicació pressupostària corresponent dels capítols II i VI.  
Qualsevol excés de despesa per damunt dels 330.000,00 - serà assumit per la Mancomunitat.  
  
4.2. Pèrdua o minoració de la subvenció.  
Una vegada esgotat el termini a què fa referència la clàusula 3.1 d'aquest conveni sense que s'hagen finalitzat ni justificat totalment les actuacions del pla, es produirà, després dels oportuns tràmits, la minoració de l'import de la subvenció per a ajustar les aportacions de l'Agència Valenciana del Turisme i del Patronat Provincial de Turisme Castelló Costa Azahar a les actuacions del Pla efectivament executades i justificades per la Mancomunitat.  
Per a dur a terme la minoració de la subvenció es tindrà en compte tant l'import de les actuacions efectivament justificades per la Mancomunitat com la naturalesa econòmica de les despeses que conformen aquestes, d'acord amb el que disposa l'apartat 4.1 anterior, així com el percentatge d'execució de les actuacions.  
L'alteració de les condicions inicials de la subvenció i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la pèrdua del dret al cobrament total o parcial de la subvenció; així, de conformitat amb l'article 37 de la Llei general de subvencions i 89 del seu reglament, l'incompliment total o parcial de l'obligació de justificar o la justificació insuficient comportarà el reintegrament de les quantitats percebudes i l'exigència de l'interés de demora corresponent, o, si és el cas, la pèrdua del dret al cobrament de la subvenció. No obstant això, quan l'incompliment s'acoste de forma significativa al compliment total i s'acredite una actuació inequívoca tendent a la satisfacció dels compromisos adquirits, la quantitat a reintegrar, o la pèrdua del dret de cobrament, es determinarà de forma proporcional a l'import de la despesa no justificada, de conformitat amb el que estableix l'article 17.3.n de la Llei general de subvencions.  
En la tramitació oportuna, es podrà prescindir del tràmit d'audiència quan no figuren en el procediment ni siguen tinguts en compte altres fets ni altres al·legacions o proves que les presentades per l'interessat.  
  
  
4.3. Moment i forma de pagament.  
Amb caràcter general, el pagament de la subvenció es realitzarà després de la correcta justificació per part de la Mancomunitat davant de l'Agència Valenciana del Turisme i el Patronat Provincial de Turisme Castelló Costa Azahar, de les actuacions executades i efectivament pagades, d'acord amb el que estableix l'article 34 de la Llei general de subvencions, sense perjuí del que disposa la resta del present apartat.  
  
4.3.1. Agència Valenciana del Turisme  
Les quantitats a satisfer per l'Agència Valenciana del Turisme es lliuraran a través de transferència bancària al compte assenyalat a aquest efecte per la Mancomunitat, de la manera següent:  
A) A la firma del present conveni i amb caràcter previ a la justificació, s'abonarà, en concepte de pagament anticipat, el 15 % de l'import de la subvenció que com a màxim correspondria a l'Agència Valenciana del Turisme.  
En aquest cas, la Mancomunitat Comarcal els Ports quedarà exonerada de la constitució de garantia, de conformitat amb el que estableixen els articles 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, 34.4 de la Llei 38/2003, de 17 de novembre, general de subvencions, i 92 de la Llei 8/2010, de 23 de juny, de la Generalitat, de règim local de la Comunitat Valenciana.  
B) El pagament de la resta de la subvenció es realitzarà després de la correcta justificació per part de la Mancomunitat de les actuacions executades a través del Pla i de la recepció de l'informe previ emés pel Patronat Provincial de Turisme Castelló Costa Azahar que acredite, per la seua banda, la correcta execució i justificació de les actuacions en els termes establits en la clàusula cinquena.  
C) Podrà realitzar-se un abonament a compte, que suposarà la realització d'un pagament fraccionat, per una quantia equivalent a la justificació parcial presentada, sempre que la naturalesa i característiques de les accions permeta el dit fraccionament a l'efecte del pagament. L'abonament a compte s'aplicarà a l'import pendent de la subvenció, una vegada justificada la quantia corresponent al 15 % lliurat com a bestreta inicial, tot això de conformitat amb el que estableixen els articles 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i 34.4 de la Llei general de subvencions.  
Només s'admetrà la sol·licitud d'un únic abonament a compte, que haurà de realitzar-se abans del 31 de juliol de 2018.  
  
4.3.2. Patronat Provincial de Turisme Castelló Costa Azahar  
Les quantitats a satisfer pel Patronat Provincial de Turisme Castelló Costa Azahar es lliuraran a través de transferència bancària al compte assenyalat a aquest efecte per la Mancomunitat, de la manera següent:  
  
A) A la firma del present conveni i amb caràcter previ a la justificació, s'abonarà, en concepte de pagament anticipat, el 15 % de l'import de la subvenció que, com a màxim, correspondria al Patronat Provincial de Turisme Castelló Costa Azahar. En aquest cas, la Mancomunitat Comarcal els Ports quedarà exonerada de la constitució de garantia, a causa de la naturalesa pública de la Mancomunitat.  
B) El pagament de la resta de la subvenció es realitzarà després de la correcta justificació per part de la Mancomunitat de les actuacions executades a través del Pla i de la recepció de l'informe previ emés pel Servei d'Assistència i Inspecció Turística de l'Agència Valenciana del Turisme, que acredite per la seua banda la correcta execució i justificació de les actuacions en els termes establits en la clàusula cinquena.  
  
C) Podrà realitzar-se un abonament a compte, que suposarà la realització d'un pagament fraccionat, per una quantia equivalent a la justificació parcial presentada, sempre que la naturalesa i les característiques de les accions permeta el dit fraccionament a l'efecte del pagament. L'abonament a compte s'aplicarà a l'import pendent de la subvenció, una vegada justificada la quantia corresponent al 15 % lliurat com a bestreta inicial, tot això de conformitat amb el que estableix l'article 34.4 de la Llei general de subvencions.  
Només s'admetrà la sol·licitud d'un únic abonament a compte, que haurà de realitzar-se abans del 31 de juliol de 2018.  
  
4.3.3. Mancomunitat Comarcal els Ports  
De conformitat amb el que disposa la clàusula 4.1 la Mancomunitat Comarcal els Ports contribueix amb un terç del total, i la seua aportació màxima al pla és de cent deu mil euros (110.000,00 ?), a aplicar tant a despeses d'inversió com a corrents.  
Qualsevol excés de despesa per damunt dels 330.000,00 - serà assumit per la Mancomunitat.  
  
Cinquena. Justificació de les actuacions  
5.1. Documentació  
De conformitat amb el que estableixen l'article 30 de la Llei general de subvencions, l'article 80 del seu reglament i l'article 17 de l'Ordenança general de subvencions de la Diputació Provincial de Castelló (BOP núm. 150, de 16.12.2017), la justificació de les actuacions executades a càrrec del pla es realitzarà mitjançant la presentació d'estats comptables i constarà de la documentació següent:  
1) Portada on se sol·licita el pagament de la corresponent ajuda econòmica, amb indicació del conveni de referència, entitat que la presenta, entitat a la qual va dirigida i la relació numerada dels documents que s'hi presenten.  
2) Memòria general detallada de les accions dutes a terme amb indicació del grau de compliment aconseguit en relació amb els objectius proposats, i incidències remarcables, signada pel president de l'entitat.  
  
La memòria inclourà un dossier de premsa i fotogràfic de totes les actuacions.  
3) Certificat emés per l'interventor o la interventora de la Mancomunitat de les obligacions reconegudes a càrrec del pressupost de l'entitat, mitjançant relació numerada correlativa de tots i cada un dels documents justificatius d'aquestes, amb especificació per a cada un d'aquest, per aquest ordre, de: número de factura, import, concepte, proveïdor, NIF, data d'aprovació per l'òrgan de la Mancomunitat, data del reconeixement de l'obligació, data de pagament amb especificació del compte corrent origen dels fons, forma de pagament, percentatge imputat a la justificació de la subvenció, si escau, aplicació pressupostària, i qualsevol altre aspecte que es considere rellevant.  
  
4) Certificat del secretari o de la secretària de l'ens local, amb el vistiplau del president, acreditatiu dels aspectes següents:  
A. Despesa total realitzada de l'activitat subvencionada.  
B. Acreditació d'haver seguit en la contractació de les obres o actuacions objecte de la subvenció el procediment que corresponga dels que s'ha previst en la Llei 9/2017, de 8 de novembre, de contractes del sector públic i la resta de normativa aplicable en la matèria, així com haver sigut aprovades les actuacions executades i el seu pressupost per l'òrgan competent.  
C. Terminació i recepció satisfactòria de les obres, serveis o subministraments, amb expressió del seu cost global, amb la base d'un informe tècnic o una acta de recepció expedida per l'òrgan competent.  
En el cas d'execució d'obres s'adjuntarà una còpia compulsada dels corresponents certificats d'obra expedits i informats per la persona tècnica competent, i també fotografies de l'estat inicial i final de l'obra.  
  
5) Declaració responsable del president de la Mancomunitat acreditativa de:  
A. No haver rebut altres subvencions, ajudes o ingressos per a l'actuació objecte del present conveni o, si se n'han rebut, descripció detallada de cada una d'aquestes, amb detall de l'origen, objecte i import d'aquestes.  
B. No estar incurs en cap de les prohibicions recollides en l'article 13 i compromís de compliment de les obligacions que estableix l'article 14 de la Llei general de subvencions, així com no ser deutor de la Generalitat per reintegrament de subvencions en els termes que estableix l'article 34.5 de la mateixa llei.  
C. El caràcter compensable o no de l'IVA suportat per la Mancomunitat.  
D. La recepció per part de la Mancomunitat de tots els béns que, si escau, el pla haguera posat a la disposició del gestor del pla, amb el compromís de ser destinats per la Mancomunitat a un ús o servei públic.  
  
6) Acreditació d'estar al corrent en el compliment de l'obligació de rendició de comptes anuals davant de la Sindicatura de Comptes, per mitjà de la presentació del certificat expedit per la conselleria competent o, si és el cas, certificat de la Sindicatura de Comptes d'haver-li remés la documentació prevista en l'apartat 2 de l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, o d'haver-li presentat el compte general.  
7) Còpies compulsades de les actes de les sessions de la comissió de seguiment realitzades  
8) Documentació gràfica de l'efectiva publicitat realitzada del caràcter públic del finançament de les activitats subvencionades, i documents acreditatius, si és el cas, de la publicitat realitzada de la subvenció, d'acord amb la clàusula segona del present conveni.  
9) Qualsevol altra documentació addicional que poguera ser requerida per les administracions signatàries segons la normativa aplicable.  
5.2. Documentació addicional específica  
1. En la justificació que presente la Mancomunitat davant de l'Agència Valenciana del Turisme:  
A) Factures originals, o còpies compulsades d'aquestes, totes de data de l'any 2018, corresponents a la realització del Pla d'actuacions annex al present conveni.  
Les factures hauran de complir amb els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació. A aquest efecte, hauran d'arreplegar:  
- El nom o raó social de l'empresa que factura i el seu NIF o CIF,  
  
- Data d'emissió,  
- Preu unitari i desglossament de cada un dels conceptes facturats,  
  
- Impost sobre el valor afegit de forma diferenciada, quan procedisca,  
- Base imposable,  
- Tipus d'IVA aplicable i import total,  
- IRPF quan siga procedent.  
La factures han de descriure l'operació de forma detallada, desglossant tots els conceptes i indicant el preu de cada un i han d'estar emeses a nom de l'entitat beneficiària de l'ajuda.  
En el cas d'execució d'obres s'adjuntarà còpia de les corresponents certificacions d'obra expedides i informades per la persona tècnica competent, així com fotografies de l'estat inicial i final de l'obra.  
  
B) La mancomunitat haurà de presentar una relació numerada de justificants similar a la recollida en l'apartat 5.1.3) diferenciant despeses d'inversió i despesa corrent.  
De conformitat amb el que preveu l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei general de subvencions, queda exonerada d'acreditar el compliment de les obligacions tributàries i amb la Seguretat Social.  
2. En la justificació que presente la Mancomunitat davant del Patronat Provincial de Turisme Castelló Costa Azahar:  
A) La Mancomunitat haurà d'acreditar, de conformitat amb el que estableixen l'article 13.2 de la Llei general de subvencions i l'article 22 del Reial decret 887/2006, de 21 de juliol, pel qual s'aprova el Reglament de la Llei general de subvencions, estar al corrent de les seues obligacions tributàries davant de l'Agència Tributària, la Tresoreria General de la Seguretat Social i la Diputació Provincial de Castelló; per a això utilitzarà el model que proporcionarà el Patronat.  
B) El certificat de l'interventor o de la interventora de la mancomunitat a què es fa referència en la clàusula 5.1.3 haurà d'ajustar-se al «Model de justificació estats comptables. Entitats públiques» d'acord amb el model oficial normalitzat de la Diputació de Castelló per a Entitats públiques, a què es podrà accedir a través de la pàgina web de la Diputació de Castelló (www.dipcas.es).  
5.3. Justificació de l'abonament a compte.  
Per a la realització de l'abonament a compte, la Mancomunitat haurà de presentar, prèviament, la justificació de la part que corresponga a les actuacions executades. Per a això haurà de presentar la documentació següent:  
1) Portada on se sol·licita el pagament de l'abonament a compte, amb indicació del conveni de referència, entitat que la presenta, entitat a la qual va dirigida i la relació numerada dels documents que s'hi presenten.  
2) Certificat emés per l'interventor o la interventora de la Mancomunitat de les obligacions reconegudes a càrrec del pressupost de l'entitat, mitjançant relació numerada correlativa de tots i cada un dels documents justificatius d'aquestes en els termes establits en els articles 5.1.3 i 5.2.1 anteriors.  
3) Certificat del secretari o de la secretària de l'ens local amb el vistiplau del president, acreditatiu dels aspectes següents:  
A. Despesa total realitzada de l'activitat subvencionada.  
B. Acreditació d'haver seguit en la contractació de les obres o actuacions objecte de la subvenció el procediment que corresponga dels previstos en la Llei 9/2017, de 8 de novembre, de contractes del sector públic i la resta de la normativa aplicable en aquesta, així com haver sigut aprovades les actuacions executades i el seu pressupost per l'òrgan competent.  
C. Terminació i recepció satisfactòria de les obres, serveis o subministraments, amb expressió del seu cost global. En el cas d'execució d'obres s'adjuntarà còpia compulsada dels corresponents certificats d'obra expedits i informats per la persona tècnica competent.  
  
4) Declaració responsable del president de la Mancomunitat acreditativa de:  
A. No haver rebut altres subvencions, ajudes o ingressos per a l'actuació objecte del present conveni, o, si se n'han rebut, descripció detallada de cada una d'aquestes, amb detall de l'origen, objecte i import d'aquestes.  
B. No estar incurs en cap de les prohibicions recollides en l'article 13, compromís de compliment de les obligacions que estableix l'article 14, així com no ser deutor de la Generalitat per reintegrament de subvencions en els termes que estableix l'article 34.5, tots aquests de la Llei 38/2003, de 17 de novembre, general de subvencions.  
  
C. El caràcter compensable o no de l'IVA suportat per la Mancomunitat.  
5) Qualsevol altra documentació addicional que poguera ser requerida per les administracions signatàries segons la normativa aplicable.  
De conformitat amb el que estableix la clàusula quarta només s'admetrà la sol·licitud d'un abonament a compte abans del 31 de juliol de 2018.  
5.4. Termini i lloc de presentació de la documentació justificativa  
5.4.1. El termini límit de presentació de tota la documentació justificativa serà el 15 de novembre de 2018.  
5.4.2. La documentació justificativa a presentar davant de l'Agència Valenciana del Turisme, podrà fer-se per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La documentació justificativa a presentar davant del Patronat Provincial de Turisme, haurà de fer-se electrònicament, a través de la seua seu electrònica https://turismodecastellon.sedeelectronica.es, de conformitat amb el que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
5.5. Naturalesa econòmica de les actuacions i justificació davant de les diferents administracions.  
Les actuacions a executar per la Mancomunitat en el marc del Pla de competitivitat turística, podran tindre la naturalesa econòmica d'inversions reals o de despeses corrents, d'acord amb el quadre d'actuacions que, com a annex, s'adjunta al present conveni.  
D'acord amb el que estableix l'article 31.7 de la Llei general de subvencions les despeses financeres podran formar part del cost subvencionable, si estan directament relacionades amb l'activitat subvencionada i són indispensables per a l'adequada preparació o execució d'aquesta, i complint el límit assenyalat en aplicació del principi de prudència financera (Reial Decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic); d'aquesta manera, si és el cas, i amb caràcter excepcional, podran ser-ho les despeses de funcionament del pla, amb el límit màxim del 15 % de l'import total del cost de les actuacions a executar a través del present conveni, en els termes que assenyalen el mencionat article 31 de la Llei general de subvencions i els articles 83 i 72 del seu Reglament.  
Atesa la naturalesa econòmica dels crèdits afectats per l'Agència Valenciana de Turisme al finançament del present conveni, als efectes de justificació de la subvenció, l'Agència Valenciana del Turisme només admetrà despeses d'inversió realitzades per la Mancomunitat en les actuacions del Pla per un import com a mínim igual a la seua aportació, açò és 110.000,00 euros.  
Atesa la naturalesa econòmica dels crèdits afectats pel Patronat Provincial de Turisme Castelló Costa Azahar al finançament del present conveni, als efectes de justificació de la subvenció el Patronat Provincial de Turisme Castelló Costa Azahar només admetrà despeses corrents realitzades per la Mancomunitat en les actuacions del pla, per un import, com a mínim, igual a la seua aportació, açò és 110.000,00 euros.  
  
Les despeses financeres i les de funcionament seran finançades, si fa al cas, a càrrec de l'aportació que realitzen la Mancomunitat i el Patronat.  
  
Tot el que estableix aquest punt, ho és sense perjuí de l'íntegra execució i justificació de les actuacions del Pla i del fet que siguen presentats els expedients justificatius davant de cada una de les administracions firmants, complets i que reunisquen tota la documentació detallada en la present clàusula.  
Atés el caràcter d'actuació cofinançada a parts iguals del pla, amb caràcter previ al pagament material de la subvenció, l'Agència Valenciana del Turisme i el Patronat Provincial de Turisme Castelló Costa Azahar emetran l'informe previ previst en la clàusula 5.0.9.P) i 4.8.4.S) de l'import i conformitat dels justificants que cada una de les esmentades administracions haja acceptat com a comprovant de la subvenció, per tal de garantir l'aportació proporcional al pla de cada una d'aquestes, sense perjuí de l'ulterior control per part dels departaments fiscalitzadors corresponents.  
En cap cas el cost d'adquisició dels béns o serveis subvencionables podrà ser superior al valor de mercat en els termes que estableix l'article 31 de la Llei general de subvencions.  
  
5.6. Comprovació material de les actuacions.  
Els membres de la Comissió de Seguiment realitzaran les oportunes comprovacions materials de les actuacions executades per la Mancomunitat a través del pla, en els termes que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Sisena. Comissió de seguiment  
6.1. Composició:  
Es crea una comissió de seguiment, com a òrgan mixt de seguiment i control de les actuacions del Pla de competitivitat turística de la Mancomunitat Comarcal els Ports integrada per:  
1) Dues persones representants designades per l'Agència Valenciana del Turisme.  
2) Dues persones representants designades pel Patronat Provincial de Turisme Castelló Costa Azahar.  
3) Dues persones representants designades per la Mancomunitat Comarcal els Ports; la presidència de la Comissió serà exercida per la persona que ocupe la presidència de la Mancomunitat o, en absència d'aquesta, l'alcalde o alcaldessa o el regidor o la regidora designat per a això.  
4) La persona que ostente la gerència del pla o, en defecte d'això, una persona tècnica de la Mancomunitat que actuarà com a secretària de la comissió, amb veu però sense vot.  
La designació, cessament o substitució temporal de la persona que assumisca la secretaria en supòsits de vacant, absència o malaltia es realitzarà, a proposta de la presidència de la comissió, per majoria de les persones membres de les administracions signatàries del conveni.  
5) Una persona representant de l'Associació d'Empresaris Turístics de Morella i Comarca (ASETMICO).  
6) Podrà assistir personal tècnic especialista quant als temes a debatre en la Comissió, que participarà amb veu però sense vot.  
En la designació dels representants de la Generalitat es procurarà la presència equilibrada de dones i hòmens, en aplicació del que preveu el II Pla d'igualtat de dones i hòmens de l'Administració de la Generalitat, aprovat per Acord de 10 de març de 2017, del Consell.  
  
6.2. Règim de funcionament:  
1. Es podrà constituir, convocar, celebrar sessions, adoptar acords i remetre actes tant de forma presencial com a distància, segons l'article 17 de la Llei 40/2015, d'1 d'octubre, de règim jurídic del sector públic.  
  
2. En les sessions que se celebren a distància, els membres de la Comissió podran trobar-se en distints llocs sempre que s'assegure per mitjans electrònics, i es consideraran també com a tals els telefònics i audiovisuals, la identitat dels membres o persones que els suplisquen, el contingut de les seues manifestacions, el moment en què aquestes es produeixen, així com la interactivitat i intercomunicació entre aquests en temps real i la disponibilitat dels mitjans durant la sessió. Entre altres, es consideraran inclosos, entre els mitjans electrònics vàlids, el correu electrònic, les audioconferències i les videoconferències.  
En el cas que la comissió es realitze per correu electrònic, serà prova que garantisca el que s'ha estipulat en el paràgraf anterior els correus electrònics intercanviats entre els assistents; aquests correus s'adjuntaran a l'acta de la sessió que haurà de redactar la persona que assumisca la secretaria i remetre a totes les persones assistents per a la validació en l'hora següent a la finalització de la comissió.  
Les persones assistents a la comissió disposaran d'una hora per a plantejar objeccions a l'acta o donar el seu vistiplau.  
Una vegada demanat el vistiplau de tots els assistents, la persona que assumisca la secretaria redactarà l'acta definitiva, a la qual s'incorporaran tots els correus intercanviats fins a aqueix moment, que es remetrà a totes les persones assistents per a la posterior signatura.  
Si la comissió es realitza per qualsevol altre mitjà electrònic, la persona que assumisca la secretaria haurà de redactar l'acta i demanar el vistiplau de les persones assistents en els mateixos terminis assenyalats en els paràgrafs anteriors.  
Qualsevol que siga la forma de realitzar la comissió, presencial o a distància, serà aplicable el que es disposa en el punt 6.2.7 de la present clàusula.  
3. S'entendrà vàlidament constituïda la comissió, quan estiguen presents les persones que n'ocupen la presidència i la secretaria, o, si escau, aquelles que les suplisquen i, almenys, una persona representant de cada una de les administracions signatàries.  
Quan estigueren reunides, de manera presencial o a distància, totes les persones membres de la comissió, o, si escau, les persones que les suplisquen, podran constituir-se vàlidament per a la realització de sessions, deliberacions i adopció d'acords sense necessitat de convocatòria prèvia quan així ho decidisquen per majoria absoluta.  
4. Correspon a la secretaria vetlar per la legalitat formal i material de les actuacions de la comissió, certificar les actuacions d'aquesta i garantir que els procediments i regles de constitució i adopció d'acords són respectats.  
Llevat que no siga possible, les convocatòries seran remeses a les persones membres de la comissió a través de mitjans electrònics, i s'hi farà constar l'ordre del dia juntament amb la documentació necessària per a la seua deliberació quan siga possible, les condicions en les quals es realitzarà la sessió, el sistema de connexió i, si escau, els llocs en què estiguen disponibles els mitjans tècnics necessaris per a assistir i participar en la reunió.  
5. La comissió de seguiment es reunirà a iniciativa de la seua presidència o a sol·licitud de qualsevol de les persones membres de les administracions signatàries.  
6. Per a l'adopció d'acords en aquesta comissió, l'Agència Valenciana del Turisme, el Patronat Provincial de Turisme Castelló Costa Azahar, la Mancomunitat Comarcal els Ports i l'Associació d'Empresaris Turístics de Morella i comarca (ASETMICO) tindran cada un d'aquests només un vot i, quant al règim de funcionament, es regirà per les normes generals dels òrgans col·legiats segons la legislació vigent.  
  
Els acords seran adoptats per majoria simple de les parts, excepte la modificació, alteració o interrupció del pla d'actuacions que requerirà, en tot cas, el vot favorable de les tres administracions signatàries.  
  
Quan s'hi assistisca a distància, els acords s'entendran adoptats en el lloc on estiga situada la presidència de la Mancomunitat.  
7. De cada sessió que realitze s'estendrà acta per la persona que assumisca la secretaria, que especificarà necessàriament les persones assistents, l'ordre del dia de la reunió, les circumstàncies del lloc i el temps en què s'ha realitzat, els punts principals de les deliberacions, així com el contingut dels acords adoptats.  
8. Les sessions es podran gravar; en aquest cas, el fitxer resultant de l'enregistrament, juntament amb el certificat expedit per la secretaria de l'autenticitat i integritat d'aquest, i tots els documents en suport electrònic que s'utilitzaren com a documents de la sessió, podran acompanyar a l'acta de les sessions, sense necessitat de fer constar en aquesta els punts principals de les deliberacions.  
L'acta de cada sessió podrà aprovar-se en la mateixa reunió o en la immediata següent. La persona que assumisca la secretaria elaborarà l'acta amb el vistiplau de la presidència i la remetrà, a través de mitjans electrònics, a les persones membres de la comissió, les quals podran manifestar, pels mateixos mitjans, la seua conformitat o objeccions al text, a l'efecte de la seua aprovació, i en cas afirmatiu es considerarà aprovada en la mateixa reunió.  
Les còpies de les actes, acords o informes que emeta la comissió de seguiment en el desenvolupament i execució de les seues funcions es remetran als òrgans directius de les parts signatàries del conveni, que, en el cas de l'Agència Valenciana del Turisme, serà la persona que ocupe la direcció general de turisme.  
6.3. Competències:  
La comissió de seguiment té les atribucions següents:  
a) Col·laborar, coordinar i assessorar la Mancomunitat en la labor de posada en marxa, execució i desenvolupament del pla.  
b) Adoptar les mesures que considere necessàries per a la millor organització i funcionament del conveni, supervisar l'execució d'aquest, i adoptar les decisions i dictar les instruccions necessàries per a assegurar la correcta realització de les activitats objecte d'aquest.  
c) Verificar el nomenament, i, si escau, el cessament, de la gerència prèviament seleccionada i proposada per la Mancomunitat, i donar-ne conformitat.  
Totes les qüestions que haja de tractar la comissió de seguiment, relacionades amb la gerència del pla, seran debatudes sense la seua presència i ocuparà la secretaria qualsevol altra persona prèviament designada a proposta de la presidència de la comissió.  
d) Verificar la labor de la gerència i donar la seua conformitat.  
e) Informar les parts dels retards i les incidències que es puguen presentar durant l'execució del conveni, així com, si escau, proposar les corresponents actualitzacions o modificacions en el quadre d'actuacions ocasionades pel retard.  
f) Donar la seua conformitat, amb caràcter previ, a les actuacions previstes en l'execució del pla d'actuacions, per a la seua posterior aprovació per l'òrgan de la Mancomunitat que tinga competència segons els seus estatuts.  
En aquest sentit, la comissió de seguiment vetlarà, especialment, perquè la naturalesa econòmica de les despeses que s'aproven en la comissió coincidisca amb la naturalesa de les consignacions pressupostàries de les aportacions al pla de les diferents administracions, d'acord amb el que es disposa en la clàusula quarta del present conveni.  
g) Aprovar el tancament de les actuacions abans de la remissió de l'expedient de justificació a l'Agència Valenciana del Turisme i al Patronat Provincial de Turisme Castelló Costa Azahar.  
h) Dur a terme actuacions de comprovació material de les actuacions.  
i) Solucionar, en primera instància, les controvèrsies d'interpretació i compliment que puguen plantejar-se respecte del conveni subscrit.  
  
j) La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Setena. Resolució  
Les parts signatàries podran resoldre i deixar sense efecte el present conveni en el supòsit d'incompliment de les obligacions en aquest establides o per impossibilitat d'execució de les actuacions d'acord amb les condicions establides.  
Així mateix, seran causa de resolució:  
1) L'acord mutu de les parts, sempre que raons d'interés públic facen innecessària o inconvenient la continuïtat del conveni.  
2) La renúncia expressa de la Mancomunitat Comarcal els Ports per causes sobrevingudes.  
En tot cas, i de conformitat amb el que estableix l'article 11.1.f del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, la comissió de seguiment decidirà com finalitzar aquelles actuacions que estiguen en curs.  
  
  
Huitena. Reintegrament  
Procedirà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei general de subvencions.  
Novena. Règim de penalitzacions  
La Mancomunitat Comarcal els Ports donarà compte a l'Agència Valenciana del Turisme i al Patronat Provincial de Turisme Castelló Costa Azahar, a través de la Comissió de Seguiment del pla, de les demores en l'execució de les obres, amb les conseqüències previstes en la Llei de subvencions i el seu reglament de desplegament.  
En el cas que l'actuació o obres objecte del present conveni se sotmeten als procediments de contractació dels previstos en l'article 192 i següents de la Llei de contractes del sector públic, la Mancomunitat Comarcal els Ports estarà obligada a establir en els seus plecs de condicions el règim de penalitzacions establit en l'esmentat text legal.  
  
  
Deu. Vigència  
El present conveni entrarà en vigor en el moment de la seua firma, i tindrà efectes des de l'1 de gener de 2018 fins al 31 de desembre de 2018.  
  
Onze. Compatibilitat amb la normativa europea sobre ajudes públiques  
El present conveni és compatible amb el mercat interior per no afectar les seues disposicions els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, i no reuneix els requisits acumulatius exigits en el dit article, ja que l'entitat beneficiària no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes, i, en concret, en l'exercici de l'acció de foment del turisme en el seu conjunt i de l'impuls de nous recursos turístics.  
Per tractar-se d'un conveni no subjecte a l'article 107.1 del TFUE, i d'acord amb el que estableix l'article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà d'aquest conveni no requereix cap notificació o comunicació a la Comissió Europea.  
  
Dotze. Règim jurídic  
Aquest conveni és de caràcter administratiu i es troba exclòs de l'àmbit del text refós de la Llei 9/2017, de 8 de novembre. El conveni regula la concessió d'una subvenció nominativa a favor de la Mancomunitat Comarcal els Ports, i el seu règim jurídic és el derivat del que estableixen les següents disposicions normatives:  
- Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 7379, 13.10.2014).  
- Llei 38/2003, de 17 de novembre, general de subvencions (BOE 276, 18.11.2003).  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (BOE núm.176, de 25.07.2006).  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
- Llei 7/1985, de 2 d'abril, reguladora de les bases de règim local (BOE 80, 03.04.1985).  
- Llei 8/2010, de 23 de juny, de la Generalitat, de règim local de la Comunitat Valenciana (DOGV 6296, 24.06.2010).  
- Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals (BOE 59, 09.03.2004).  
- Llei 29/1998, de 13 de juliol, reguladora de la jurisdicció contenciosa administrativa (BOE núm.167, de 14.07.1998).  
- Ordenança general de subvencions de la Diputació Provincial de Castelló (BOP núm. 150 de 16.12.2017).  
- Resta de normativa aplicable a les entitats signants.  
  
Tretze. Jurisdicció aplicable  
Les qüestions litigioses que puguen sorgir respecte al present conveni se sotmetran als òrgans de la jurisdicció contenciosa administrativa que siguen competents.  
En prova de conformitat de quant antecedeix, les parts compareixents, fent ús de les facultats conferides, firmen aquest document per quintuplicat, en el lloc i la data indicats a l'encapçalament.  
  
El president de l'Agència Valenciana del Turisme: Francesc Colomer Sánchez.  
El president de la Diputació Provincial de Castelló: Javier Moliner Gargallo.  
El president de la Mancomunitat Comarcal els Ports: Antonio Ripollés Ortí.  
Per l'Associació d'Empresaris Turístics de Morella i Comarca (ASETMICO): M. Carmen Escuder Beltrán.